input: KOMISSION TÄYTÄNTÖÖNPANOPÄÄTÖS (EU) 2015/225,
  annettu 11 päivänä helmikuuta 2015,
  Euroopan parlamentin ja neuvoston asetuksen (EY) N:o 853/2004 mukaisista siirtymäkauden toimenpiteistä siltä osin kuin on kyse muun kuin vaatimustenmukaisen raakamaidon jalostamisesta tietyissä Bulgariassa sijaitsevissa maidonjalostamoissa tehdyn päätöksen 2009/861/EY liitteiden I ja II muuttamisesta
  (tiedoksiannettu numerolla C(2015) 631)
  (ETA:n kannalta merkityksellinen teksti)
  EUROOPAN KOMISSIO, joka
  ottaa huomioon Euroopan unionin toiminnasta tehdyn sopimuksen,
  ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan toisen kohdan,
  sekä katsoo seuraavaa:
  (1)
  Asetuksessa (EY) N:o 853/2004 säädetään eläinperäisiä elintarvikkeita koskevista erityisistä hygieniasäännöistä elintarvikealan toimijoita varten. Kyseisiin sääntöihin sisältyy raakamaitoa ja meijerituotteita koskevia hygieniavaatimuksia.
  (2)
  Komission päätöksessä 2009/861/EY (2) säädetään kyseisessä päätöksessä lueteltuja Bulgarian maidonjalostamoja koskevista tietyistä poikkeuksista vaatimuksiin, jotka on vahvistettu asetuksen (EY) N:o 853/2004 liitteessä III olevan IX jakson I luvun II ja III alaluvussa. Päätöstä sovelletaan 31 päivään joulukuuta 2015.
  (3)
  Näin ollen tietyt päätöksen 2009/861/EY liitteessä I luetellut maidonjalostamot voivat asetuksen (EY) N:o 853/2004 asianomaisista vaatimuksista poiketen jalostaa vaatimustenmukaista ja muuta kuin vaatimustenmukaista maitoa, edellyttäen että vaatimustenmukaisen ja muun kuin vaatimustenmukaisen maidon jalostus tapahtuu erillisillä tuotantolinjoilla. Lisäksi tietyt kyseisen päätöksen liitteessä II luetellut maidonjalostamot voivat jalostaa muuta kuin vaatimuksenmukaista maitoa ilman erillisiä tuotantolinjoja.
  (4)
  Bulgaria lähetti komissiolle tarkistetun ja päivitetyn luettelon kyseisistä maidonjalostamoista 28 päivänä huhtikuuta 2014, 18 päivänä elokuuta 2014 ja 2 päivänä joulukuuta 2014.
  (5)
  Kyseisestä luettelosta on poistettu päätöksen 2009/861/EY liitteessä I olevassa taulukossa lueteltu laitos nro 4 (BG 1212001 ”S i S - 7” EOOD), koska se on lopettanut toimintansa.
  (6)
  Lisäksi päätöksen 2009/861/EY liitteessä II luetellut eräät laitokset on poistettu tarkistetusta ja päivitetystä luettelosta, koska niillä on nyt lupa jalostaa ainoastaan vaatimustenmukaista maitoa saatettavaksi unionin sisämarkkinoille. Kyseiset laitokset luetellaan päätöksen 2009/861/EY liitteessä II olevassa taulukossa seuraavilla numeroilla: nro 3 (0912016 OOD ”Persenski”), nro 8 (1612064 OOD ”Ikay”), nro 11 (2512021 ”Keya-Komers-03” EOOD), nro 22 (BG 1612051 ET ”Radev-Radko Radev”), nro 37 (1512010 ET ”Militsa Lazarova-90”), nro 50 (BG 1112016 Mandra ”IPZHZ”), nro 51 (BG 1712042 ET ”Madar”), nro 54 (1312005 ”Ravnogor” OOD), nro 63 (BG 2612034 ET ”Eliksir-Petko Petev”), nro 75 (2312033 ”Balkan spetsial” OOD) ja nro 79 (2612015 ET ”Detelina 39”).
  (7)
  Lisäksi kyseisestä luettelosta on poistettu päätöksen 2009/861/EY liitteessä II olevassa taulukossa luetellut laitokset nro 7 (1612049 ”Alpina-Milk” EOOD), nro 21 (BG 1612028 ET ”Slavka Todorova”), nro 23 (BG 1612066 ”Lakti ko” OOD) ja nro 71 (2012032 ”Kiveks” OOD), koska ne ovat lopettaneet toimintansa.
  (8)
  Sen vuoksi päätöstä 2009/861/EY olisi muutettava.
  (9)
  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
  ON HYVÄKSYNYT TÄMÄN PÄÄTÖKSEN:
  1 artikla
  Korvataan päätöksen 2009/861/EY liitteet I ja II tämän päätöksen liitteellä.
  2 artikla
  Tämä päätös on osoitettu kaikille jäsenvaltioille.
  Tehty Brysselissä 11 päivänä helmikuuta 2015.